CELEX: 
Language: hu
Date: 2019-03-13 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2018/956 európai parlamenti és tanácsi rendelet I. mellékletének a tagállamok és a gyártók által nyomon követendő és bejelentendő, új nehézgépjárművekre vonatkozó adatok tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az (EU) 2018/956 rendelet értelmében a nehézgépjármű-gyártók 2019. január 1-jétől nyomon követik az (EU) 2017/2400 bizottsági rendelet alapján meghatározott bizonyos kategóriákba tartozó egyes új nehézgépjárművek CO2-kibocsátásával és tüzelőanyag-fogyasztásával kapcsolatos adatokat.
            
            
               Az (EU) 2017/2400 bizottsági rendeletet módosították, és 2019. július 1-jétől kezdődően az eljárás egy sor további paramétert ad meg a nehézgépjárművekre vonatkozóan, többek között azt, hogy a szóban forgó jármű elektromos-e, rendelkezik-e hálóhelyes vezetőfülkével, valamint különleges felépítményű gépjármű-e.
            
            
               Ez a kiegészítő információ különösen fontos, mivel az új nehézgépjárművekre vonatkozó bővebb információk révén teljesebb áttekintést fog nyújtani az uniós nehézgépjárműpark fejlődéséről. Ahhoz, hogy ez az információ használható legyen, a járműgyártóknak 2019. július 1-jétől kezdődően az ilyen adatokat is nyomon kell követniük és be kell jelenteniük a Bizottságnak azokon az adatokon felül, amelyek a bejelentendő adatokat az (EU) 2017/2400 bizottsági rendelet módosítását megelőzően meghatározó (EU) 2018/956 rendelet I. melléklete B. részének 2. pontjában már szerepelnek. 
            
            
               Ezenfelül az (EU) 2018/956 rendelet értelmében 2019. január 1-jétől az illetékes tagállami hatóságok is nyomon követik és bejelentik az új nehézgépjárművek első uniós nyilvántartásba vételéhez kapcsolódó bizonyos adatokat. Annak érdekében, hogy elemezni lehessen a járműgyártók által rendelkezésre bocsátott kiegészítő adatokat, az illetékes hatóságok is kiegészítik a nyomon követendő és bejelentendő adatokat. 2020. január 1-jétől az illetékes tagállami hatóságok nyomonkövetési és bejelentési kötelezettsége egy további paraméterre – a megfelelőségi nyilatkozatban feltüntetett járműsebességre – is kiterjed, valamint kötelező lesz bejelenteni a felépítménykódot a kiegészítő számjegyekkel együtt. Ezek az adatok a különleges felépítményű gépjárművek azonosításához szükségesek.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság a következő módon kérte ki az érdekelt felek véleményét: 
            
            
               a)négyhetes nyilvános online konzultáció az „Ön mit gondol? Mondja el!” minőségi jogalkotási portálon 2019. január 30. és február 27. között; 
            
            
               b)konzultáció a gépjárművek szén-dioxid-kibocsátásával foglalkozó szakértői csoporttal, amely a tagállami hatóságok, a járműgyártók, a beszállítók, a társadalmi partnerek és a nem kormányzati szervezetek képviselőiből áll.
            
            
               Három tagállamtól, a járműgyártók egy szövetségétől és egy állampolgártól érkezett visszajelzés. A visszajelzések általánosságban pozitívak voltak, és az észrevételeket a jogszabály véglegesítéséhez figyelembe vették. 
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A felhatalmazáson alapuló rendelet tervezete az (EU) 2018/956 rendelet I. mellékletének A. részét és B. részének 2. pontját módosítja néhány adat kiigazítása és egy sor további, az illetékes tagállami hatóságok, illetve a nehézgépjármű-gyártók által nyomon követendő és bejelentendő adat hozzáadása révén.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2019.3.13.)
            
            
               az (EU) 2018/956 európai parlamenti és tanácsi rendelet I. mellékletének a tagállamok és a gyártók által nyomon követendő és bejelentendő, új nehézgépjárművekre vonatkozó adatok tekintetében történő módosításáról
               
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
         
         
            
               tekintettel az új nehézgépjárművek CO2-kibocsátásának és tüzelőanyag-fogyasztásának nyomon követéséről és bejelentéséről szóló, 2018. június 28-i (EU) 2018/956 európai parlamenti és tanácsi rendeletre
                  1
                és különösen annak 11. cikke (1) bekezdésének a) pontjára.
            
            
               mivel:
            
            
               (1)Az (EU) 2018/956 rendelet I. mellékletének A. része meghatározza a tagállamok által nyomon követendő és bejelentendő, az Unióban először nyilvántartásba vett új nehézgépjárművekre vonatkozó adatokat.
            
            
               (2)Az (EU) 2018/956 rendelet I. melléklete B. részének 2. pontja meghatározza a nehézgépjármű-gyártók által nyomon követendő és bejelentendő, az egyes nehézgépjárművekre vonatkozó adatokat.
            
            
               (3)2019. július 1-jétől az 595/2009/EK rendelet és annak végrehajtási intézkedései értelmében a járműgyártók kiegészítő adatokat határoznak meg és jelentenek be az új nehézgépjárművek CO2-kibocsátására és tüzelőanyag-fogyasztására vonatkozóan. A nehézgépjárművek CO2-kibocsátására vonatkozó jogszabályok eredményes végrehajtása érdekében fontos biztosítani, hogy az uniós nehézgépjárműpark összetételével, időbeli alakulásával és a CO2-kibocsátásra gyakorolt lehetséges hatásával kapcsolatos adatok gyűjtése átfogóan, átláthatóan és megfelelően történjen A nehézgépjármű-gyártóknak ezért ezeket az adatokat nyomon kell követniük és be kell jelenteniük a Bizottságnak.
            
            
               (4)Annak érdekében, hogy az ilyen kiegészítő adatokat – különösen a különleges felépítményű gépjárművek azonosítása céljából – alaposan elemezni lehessen, helyénvaló az is, hogy az illetékes tagállami hatóságok kiegészítő nyilvántartásba vételi információkat kövessenek nyomon és jelentsenek be. 
            
            
               (5)Az (EU) 2018/956 rendelet I. mellékletét ezért ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2018/956 rendelet I. melléklete e rendelet mellékletének megfelelően módosul.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba. 
            
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2019.3.13.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 173., 2018.7.9., 1. o.
               
            
      
    ---documentbreak--- 
      
         
         
            
               MELLÉKLET
            
            
               Az (EU) 2018/956 rendelet I. melléklete a következőképpen módosul:
            
            
               1.Az A. rész a következőképpen módosul:
            
            
               a)a d) pont helyébe a következő szöveg lép:
            
            
               „d)
                     a 2019. december 31-ig nyilvántartásba vett járművek esetében, amennyiben rendelkezésre áll, illetve a 2020. január 1-jétől nyilvántartásba vett valamennyi jármű esetében a megfelelőségi nyilatkozat 38. pontjában feltüntetett karosszériakód, beleértve adott esetben a 2007/46/EK irányelv II. mellékletének 2. függelékében említett kiegészítő számokat is;”
            
            
               b)a szöveg a következő f) ponttal egészül ki: 
            
            
               „f)
                      a 2020. január 1-jétől nyilvántartásba vett járművek esetében a megfelelőségi nyilatkozat 29. pontjában feltüntetett legnagyobb járműsebesség.”
            
            
               2.A B. rész 2. pontja a következőképpen módosul:
            
            
               a)az 5. pont helyébe a következő szöveg lép:
            
            
                     
                        Szám
                     
                  
                  
                     
                        Nyomonkövetési paraméterek
                     
                  
                  
                     
                        Forrás: az (EU) 2017/2400 rendelet IV. mellékletének I. része, ha nincs másképpen jelezve
                     
                  
                  
                     
                        Leírás
                     
                  
               
                     
                        „5
                     
                  
                  
                     
                        A tengely tanúsítványszáma
                     
                  
                  
                     
                        1.7.2
                     
                  
                  
                     
                        A tengely adatai”;
                     
                  
               
               b)a 15. pont helyébe a következő szöveg lép:
            
            
                     
                        Szám
                     
                  
                  
                     
                        Nyomonkövetési paraméterek
                     
                  
                  
                     
                        Forrás: az (EU) 2017/2400 rendelet IV. mellékletének I. része, ha nincs másképpen jelezve
                     
                  
                  
                     
                        Leírás
                     
                  
               
                     
                        „15
                     
                  
                  
                     
                        Gyártmány (a gyártó kereskedelmi neve)
                     
                  
                  
                     
                        -
                     
                  
                  
                     
                        A jármű adatai”;
                     
                  
               
               c)a 21. pont helyébe a következő szöveg lép:
            
            
                     
                        Szám
                     
                  
                  
                     
                        Nyomonkövetési paraméterek
                     
                  
                  
                     
                        Forrás: az (EU) 2017/2400 rendelet IV. mellékletének I. része, ha nincs másképpen jelezve
                     
                  
                  
                     
                        Leírás
                     
                  
               
                     
                        „21
                     
                  
                  
                     
                        Tüzelőanyag-típus (dízel CI/CNG PI/LNG PI...)
                     
                  
                  
                     
                        1.2.7
                     
                  
                  
                     
                        A motor adatai”;
                     
                  
               
               d)a 73. pont helyébe a következő szöveg lép:
            
            
                     
                        Szám
                     
                  
                  
                     
                        Nyomonkövetési paraméterek
                     
                  
                  
                     
                        Forrás: az (EU) 2017/2400 rendelet IV. mellékletének I. része, ha nincs másképpen jelezve
                     
                  
                  
                     
                        Leírás
                     
                  
               
                     
                        „73
                     
                  
                  
                     
                        A gyártói nyilvántartási dokumentumhoz tartozó kriptográfiai hashfüggvény
                     
                  
                  
                     
                        3.1.4
                     
                  
                  
                     
                        Szoftverinformációk”;
                     
                  
               
               e)a szöveg az alábbi 79–100. ponttal egészül ki:
            
            
                     
                        Szám
                     
                  
                  
                     
                        Nyomonkövetési paraméterek
                     
                  
                  
                     
                        Forrás: az (EU) 2017/2400 rendelet IV. mellékletének I. része, ha nincs másképpen jelezve
                     
                  
                  
                     
                        Leírás
                     
                  
               
                     
                        „79
                     
                  
                  
                     
                        Járműmodell
                     
                  
                  
                     
                        1.1.2
                     
                  
                  
                     
                        A jármű adatai
                     
                  
               
                     
                        80
                     
                  
                  
                     
                        Különleges felépítményű gépjármű (igen/nem)
                     
                  
                  
                     
                        1.1.9
                     
                  
                  
                     
                  
               
                     
                        81
                     
                  
                  
                     
                        Kibocsátásmentes nehézgépjármű (igen/nem)
                     
                  
                  
                     
                        1.1.10
                     
                  
                  
                     
                  
               
                     
                        82
                     
                  
                  
                     
                        Hibrid elektromos nehézgépjármű (igen/nem)
                     
                  
                  
                     
                        1.1.11
                     
                  
                  
                     
                  
               
                     
                        83
                     
                  
                  
                     
                        Vegyes üzemű jármű (igen/nem)
                     
                  
                  
                     
                        1.1.12
                     
                  
                  
                     
                  
               
                     
                        84
                     
                  
                  
                     
                        Hálóhelyes vezetőfülke (igen/nem)
                     
                  
                  
                     
                        1.11.13
                     
                  
                  
                     
                  
               
                     
                        85
                     
                  
                  
                     
                        Motormodell*
                     
                  
                  
                     
                        1.2.1
                     
                  
                  
                     
                        A motor adatai
                     
                  
               
                     
                        86
                     
                  
                  
                     
                        A sebességváltó modellje*
                     
                  
                  
                     
                        1.3.1
                     
                  
                  
                     
                        A sebességváltó adatai
                     
                  
               
                     
                        87
                     
                  
                  
                     
                        A lassítófék modellje*
                     
                  
                  
                     
                        1.4.1
                     
                  
                  
                     
                        A lassítófék adatai
                     
                  
               
                     
                        88
                     
                  
                  
                     
                        A lassítófék tanúsítványszáma 
                     
                  
                  
                     
                        1.4.2
                     
                  
                  
                     
                  
               
                     
                        89
                     
                  
                  
                     
                        A veszteségi jelleggörbe előállításához használt tanúsítási opció (standard értékek/mérés)
                     
                  
                  
                     
                        1.4.3
                     
                  
                  
                     
                  
               
                     
                        90
                     
                  
                  
                     
                        A nyomatékátalakító modellje*
                     
                  
                  
                     
                        1.5.1
                     
                  
                  
                     
                        A nyomatékátalakító adatai
                     
                  
               
                     
                        91
                     
                  
                  
                     
                        A nyomatékátalakító tanúsítványszáma 
                     
                  
                  
                     
                        1.5.2
                     
                  
                  
                     
                  
               
                     
                        92
                     
                  
                  
                     
                        A veszteségi jelleggörbe előállításához használt tanúsítási opció (standard értékek/mérés)
                     
                  
                  
                     
                        1.5.3
                     
                  
                  
                     
                  
               
                     
                        93
                     
                  
                  
                     
                        Szöghajtási modell*
                     
                  
                  
                     
                        1.6.1
                     
                  
                  
                     
                        A szöghajtás adatai
                     
                  
               
                     
                        94
                     
                  
                  
                     
                        A szöghajtás tanúsítványszáma
                     
                  
                  
                     
                        1.6.2
                     
                  
                  
                     
                  
               
                     
                        95
                     
                  
                  
                     
                        A tengely modellje*
                     
                  
                  
                     
                        1.7.1
                     
                  
                  
                     
                        A tengely adatai
                     
                  
               
                     
                        96
                     
                  
                  
                     
                        A légellenállás modellje*
                     
                  
                  
                     
                        1.8.1
                     
                  
                  
                     
                        Aerodinamika
                     
                  
               
                     
                        97
                     
                  
                  
                     
                        A motor leállítása-újraindítása (stop-start) a jármű megállása alatt (igen/nem)
                     
                  
                  
                     
                        1.12.1
                     
                  
                  
                     
                        Fejlett gépjárművezetés-támogató rendszerek (ADAS)”
                     
                  
               
                     
                        98
                     
                  
                  
                     
                        Eco-roll stop-start rendszer nélkül (igen/nem)
                     
                  
                  
                     
                        1.12.2
                     
                  
                  
                     
                  
               
                     
                        99
                     
                  
                  
                     
                        Eco-roll stop-start rendszerrel (igen/nem)
                     
                  
                  
                     
                        1.12.3
                     
                  
                  
                     
                  
               
                     
                        100
                     
                  
                  
                     
                        Prediktív sebességtartó (igen/nem)
                     
                  
                  
                     
                        1.12.4
                     
                  
                  
                     
                  
               
               „*A 85., 86., 87., 90., 93., 95. és 96. számú adatok nem tehetők nyilvánosan hozzáférhetővé a nehézgépjárművek központi nyilvántartásában.”.